ગુલઝાર કહે છે કે એ ઘણા પ્રશ્નો પૂછતી અને મારે અેને સાચા જવાબ આપવા પડતા. ચાહે એ વંશ સંબંધિત હોય કે પછી પત્ની રાખી સાથે અલગ થવાનું હોય કે પછી તેમની આંતરિક નિર્બળતા વિશે જ કેમ ન હોય! ‘પિતા પુત્રીમાંથી અમે બંને પ્રોફેશનલ્સ બની શકીએ છીએ. એ તેના પુસ્તક માટે હોય કે પછી હું એની ફિલ્મ માટે ગીતો લખતો હોઉં. મેં એક વાર ગીત લખીને આપી દીધું હોય પછી કોઈ ડિરેક્ટરે તેનું મુખડું ફરીથી લખવાનું કહ્યું નથી, પણ મારી પુત્રીએ એક જ ગીતને અનેક વાર મારી પાસે તેની ફિલ્મો માટે લખાવ્યું છે - ફિલહાલ, તલવાર અથવા રાઝી કોઈ પણ ફિલ્મ હોય અને મારે એનાં સૂચનો સ્વીકારવાં પડે છે, કેમ કે ગમે તેમ તો પણ એ મારી બોસ છે.’